韓國乞日本滅囇以後，伊其國民都盡去不滿。1919年3月1號，朝鮮全國其儂發動反對日本其“三一運動”，乞日本殖民政府鎮壓，刣死嘢価儂。李承晚茲蜀陣獨立運動家走去中國，着上海成立“大韓民國臨時政府”，繼續反抗日本其統治。這“大韓民國臨時政府”着1938年跟蔣介石走重慶去，敆中國抗日戰爭其辰候，派儂去對手中華民國國民政府。固有其朝鮮儂走去滿洲，共夫塊其儂組成“東北抗日聯軍”。